6.4.2022 г.
BG
Официален вестник на Европейския съюз
C 152/83
1.8.
ЕИСК отбелязва, че батериите могат да имат ограничен срок на експлоатация в сравнение с останалата част от устройството.
Той препоръчва сближаване на стандартите за батериите, използвани в компютри, таблети или мобилни телефони, така че да могат да бъдат подменяни, вместо да се купува цялото устройство в случай на преждевременна повреда на батерията. 1.9.
ЕИСК желае да изтъкне отговорността на производителите на електронни устройства по отношение на устойчивото развитие, като ги призовава да гарантират ниски разходи за подмяна на батерията, както и че техническата осъществимост обезсърчава потребителите да заменят цялото електронно устройство при подмяна единствено на батерията. 1.10.
ЕИСК призовава Комисията да препоръча на производителите да не се опитват да заобикалят законодателството чрез промени във волтажа или ампеража, които биха наложили използването на зарядното устройство на търговската марка, което подкопава целите на директивата. 1.11.
ЕИСК препоръчва на Комисията и на Европейския парламент в края на законодателния процес да осигурят широка обществена информационна кампания, за да информират потребителите и да ги насърчават в бъдеще да закупуват само устройства от тип USB-C. 2.
Контекст на становището 2.1.
От 2009 г. Комисията се стреми да ограничи броя на наличните на пазара най-разнообразни интерфейси за зареждане за мобилни телефони и сходни устройства.
Подобни инициативи обаче доведоха само до доброволни схеми (2), които не са правно обвързващи и следователно не гарантират последователно и еднакво прилагане. 2.2.
Неотдавнашните доброволни инициативи не постигат напълно целите на политиката на Съюза за намаляване на електронните отпадъци (отпадъците от електрическо и електронно оборудване), осигуряване на удобство за потребителите и избягване разпокъсването на пазара на устройства за зареждане. 2.3.
Липсата на хармонизация в тази област може да доведе до значителни различия между законите, подзаконовите актове, административните разпоредби или практики на държавите членки относно оперативната съвместимост на мобилните телефони и сходни категории или класове радиосъоръжения и на техните устройства за зареждане, както и относно предлагането на радиосъоръжения без зарядни устройства. 2.4.
Това налага действия на равнище Съюз в посока постигане на обща степен на оперативна съвместимост и за предоставяне на крайните потребители на информация относно параметрите на зареждане на радиосъоръженията. 2.5.
През януари 2020 г.
Европейският парламент прие резолюция (3), призоваваща за спешно приемане на стандарт за общо зарядно устройство за мобилни телефони с цел да се избегне по-нататъшното разпокъсване на вътрешния пазар. 2.6.
Изчислено е, че през 2018 г. зарядните устройства за мобилни телефони са генерирали около 11 000 т. отпадъци от електрическо и електронно оборудване, а свързаните с жизнения им цикъл емисии въглероден диоксид са възлизали на около 600 kt. 2.7.
Съюзът се ангажира да засили ефективното използване на ресурсите, като се премине към чиста, кръгова икономика чрез въвеждането на инициативи като Директива 2012/19/ЕС на Европейския парламент и на Съвета (4) и чрез наскоро обявения Европейски зелен пакт.
Настоящата директива има за цел да намали отпадъците от електрическо и електронно оборудване, генерирани от продажбата на радиосъоръжения, както и да намали добива на суровини и емисиите на CO2, генерирани от производството, превоза и изхвърлянето на зарядни устройства, което ще поощри кръговата икономика. 2.8.
Предложението има за цел в Директива 2014/53/ЕС на Европейския парламент и на Съвета (5) да се въведат изисквания относно комуникационните протоколи за зареждане, интерфейса за зареждане (т.е. гнездото за зареждане) на определени категории или класове радиосъоръжения, както и информацията, която трябва да бъде предоставяна на крайните потребители по отношение на параметрите на зареждане на тези категории или класове радиосъоръжения.
(2) (3) (4) (5)
https://ec.europa.eu/docsroom/documents/2417/attachments/1/translations.
Резолюция на Европейския парламент от 30 януари 2020 г. относно общо зарядно устройство за мобилните радиосъоръжения (2019/2983(RSP)) (ОВ C 331, 17.8.2021 г., стр. 2).
Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38).
Директива 2014/53/ЕС на Европейския парламент и на Съвета от 16 април 2014 година за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/Е (ОВ L 153, 22.5.2014 г., стр. 62).